CELEX: 31985R1645
Language: el
Date: 1985-06-18 00:00:00
Title: Κανονισμός (ΕΟΚ) αριθ. 1645/85 της Επιτροπής της 18ης Ιουνίου 1985 για την αναστολή του κανονισμού (ΕΟΚ) αριθ. 2268/84 σχετικά με την ειδική πώληση βουτύρου παρέμβασης για την εξαγωγή προς ορισμένους προορισμούς και κατάργηση του κανονισμού (ΕΟΚ) αριθ. 2278/84

Avis juridique important

|

31985R1645

Κανονισμός (ΕΟΚ) αριθ. 1645/85 της Επιτροπής της 18ης Ιουνίου 1985 για την αναστολή του κανονισμού (ΕΟΚ) αριθ. 2268/84 σχετικά με την ειδική πώληση βουτύρου παρέμβασης για την εξαγωγή προς ορισμένους προορισμούς και κατάργηση του κανονισμού (ΕΟΚ) αριθ. 2278/84  

Επίσημη Εφημερίδα αριθ. L 159 της 19/06/1985 σ. 0005 - 0005 Ισπανική ειδική έκδοση: Κεφάλαιο 03 τόμος 35 σ. 0124  Πορτογαλική ειδική έκδοση : Κεφάλαιο 03 τόμος 35 σ. 0124 

***** ΚΑΝΟΝΙΣΜΟΣ (ΕΟΚ) αριθ. 1645/85 ΤΗΣ ΕΠΙΤΡΟΠΗΣ  της 18ης Ιουνίου 1985  για την αναστολή του κανονισμού (ΕΟΚ) αριθ. 2268/84 σχετικά με την ειδική πώληση βουτύρου παρεμβάσεως για την εξαγωγή προς ορισμένους προορισμούς και κατάργηση του κανονισμού (ΕΟΚ) αριθ. 2278/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 6 παράγραφος 7,  Εκτιμώντας:  ότι θα πρέπει να τροποποιηθεί το επίπεδο της επιστροφής που εφαρμόζεται στις εξαγωγές βουτύρου, προκειμένου να καταστεί η πώληση βουτύρου ανταγωνιστική όσον αφορά τις τιμές των άλλων εξαγωγικών χωρών· ότι με τις συνθήκες αυτές η εφαρμογή του κανονισμού (ΕΟΚ) αριθ. 2268/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1366/85 (4), σχετικά με τη μείωση της τιμής πωλήσεως βουτύρου ηλικίας 6 μηνών, κατά 28 ECU ανά 100 χιλιόγραμμα σε σχέση με την τιμή αγοράς, και η εφαρμογή του κανονισμού (ΕΟΚ) αριθ. 2278/84 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1366/85, σχετικά με την πώληση σε καθορισμένη τιμή βουτύρου που πρόκειται να εξαχθεί υπό μορφή «ghee» προς ορισμένους προορισμούς, θα πρέπει να διακοπεί για να είναι δυνατή η τήρηση του επιπέδου της ελάχιστης τιμής που καθορίστηκε στα πλαίσια της Διεθνούς Συμφωνίας σχετικά με το γαλακτοκομικό τομέα·  ότι είναι, συνεπώς, σκόπιμο να ανασταλεί ο κανονισμός (ΕΟΚ) αριθ. 2268/84 και να καταργηθεί ο κανονισμός (ΕΟΚ) αριθ. 2278/84 ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η εφαρμογή του του κανονισμού (ΕΟΚ) αριθ. 2268/84 αναστέλλεται.  2. Ο κανονισμός (ΕΟΚ) αριθ. 2278/84 καταργείται.  Άρθρο 2  Ο παρών κανονισμός αρχίζει να ισχύει στις 19 Ιουνίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Ιουνίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 208 της 3. 8. 1984, σ. 35.  (4) ΕΕ αριθ. L 139 της 27. 5. 1985, σ. 21.  (5) ΕΕ αριθ. L 209 της 4. 8. 1984, σ. 8.